హలో! నా పేరు షాదీ అబూ-జరా.
నేను డబ్ల్యూ3సి (W3C) వద్ద యాక్సెసబిలిటీ స్ట్రాటెజీ మరియు టెక్నాలజీ నిపుణుడిని.
ఇది ఒక వరల్డ్ వైడ్ వెబ్ కన్సార్టియం
ఈరోజు నేను మీకు వెబ్ యాక్సెసబిలిటీ (ప్రవేశ సౌలభ్యత) గురించి చెప్పాలనుకుంటున్నాను.
మీలో చాలా మందికి వెబ్ అనేది మీ దైనందిన జీవితంలో ఒక అతి ముఖ్యమైన భాగం
పని చేసే చోట కావచ్చు
ఇంటి వద్ద కావచ్చు.
ఇంకా రోడ్ మీద కూడా.
వెబ్ యాక్సెసబిలిటీ అంటే వైకల్యాలను కలిగిన వారు సైతం సరిసమానంగా వెబ్‌ను వినియోగించవచ్చు అని అర్ధం.
ఉదాహరణకు, తమ చేతులతో టైపు చేయలేనివారు, ఒక నోటి కర్రను ఉపయోగించి టైపు చేస్తారు.
లేదా సరిగ్గా వినలేని వారు, వీడియోలను చూసేందుకు క్యాప్షన్లను ఉపయోగిస్తారు.
లేదా సరిగ్గా చూడలేనివారు, స్క్రీన్ మీద ఉన్న దానిని బిగ్గరగా చదివేందుకు ఒక స్క్రీన్ రీడర్‌ను ఉపయోగిస్తారు
యాక్సెసబిలిటీ వలన అనేక ప్రయోజనాలు ఉన్నాయి.
ఉదాహరణకు, నిశ్శబ్దంగా ఉన్న లేదా సందడిగా ఉన్న వాతావరణాలలో క్యాప్షన్లు అనేవి ఎవరికైనా ప్రయోజనకరంగా ఉంటాయి.
కళ్ళు చెదురుతున్నప్పుడు, చక్కటి కలర్ కాంట్రాస్ట్ బాగా పని చేస్తుంది.
క్షీణించిన దక్షతా ప్రయోజనం వంటి వయో సంబంధిత అశక్తత సమస్యలు ఉన్న వారికి కూడా.
వాస్తవానికి, మెరుగుపరచబడిన లేఅవుట్ మరియు డిజైన్‌తో ప్రతి ఒక్కరూ ఉత్తమమైన ఉపయోక్త అనుభవాన్ని పొందుతారు.
వెబ్‌సైట్లు మరియు అప్లికేషన్ల మూలాధార కోడ్‌లో, యాక్సెసబిలిటీని మరింతగా నిర్మించవచ్చు.
డబ్ల్యూ3సి (W3C) నుండి HTML వంటి వెబ్ టెక్నాలజీలు అనేక యాక్సెసబిలిటీ సంబంధిత విశేషాంశాలకు మద్దతును అందిస్తాయి.
ఉదాహరణకు, ఇమేజ్‌లకు టెక్స్ట్ ప్రత్యామ్నాయాలను అందించే విశేషాంశాలు,
వీటిని స్క్రీన్ రీడర్లు బిగ్గరగా చదవుతాయి, ఇంకా శోధనా ఇంజన్ల చేత కూడా ఉపయోగించబడతాయి.
ఇంకా, హెడ్డింగ్‌లు, లేబుల్స్ మరియు ఇతర కోడ్ ఆధారిత యాక్సెసబిలిటీ కూడా,
ఇవి సమగ్ర నాణ్యతను మెరుగుపరుస్తాయి.
వికీలు, కంటెంట్ యాజమాన్య వ్యవస్థలు మరియు కోడ్ ఎడిటర్ల వంటి, చక్కటి ఆథరింగ్ టూల్స్‌
ఆటోమ్యాటిక్‌గా కానీ లేదా ఆథర్ నుండి పొందే ఇన్‌పుట్‌తో కానీ యాక్సెసబిలిటీ కోడ్‌ను రూపొందించేందుకు సహాయపడతాయి.
వెబ్ బ్రౌజర్లు, మీడియా ప్లేయర్లు మరియు యాప్‌లు కూడా యాక్సెసబిలిటీ విశేషాంశాలకు మద్దతును అందించవలసి ఉంటుంది.
డబ్ల్యూ3సి (W3C) ఒక వెబ్‌కు ప్రవేశ సౌలభ్యాన్ని కల్పించడంలో తోడ్పడేందుకు గానూ ప్రమాణాలను అందిస్తుంది,
అవి అంతర్జాతీయంగా ప్రభుత్వాలు మరియు వ్యాపార రంగాల చేత గుర్తింపు పొందినవి.
WCAG – వెబ్ కంటెంట్ యాక్సెసబిలిటీ గైడ్‌లైన్స్ అత్యంత ప్రాముఖ్యమైనవి.
WCAGలు ఐఎస్‌ఒ స్టాండర్డ్ 40500 కలిగి,
EN 301 549 అనే యూరోపియన్ స్టాండర్డ్‌లో అవలంబించబడ్డాయి.
ఇది నాలుగు కీలక నియమాలతో నిర్మించబడినది:
మొదటిది, పర్సివిబుల్ – ఉదాహరణకు, విషయాన్ని చూడగలిగిన వారు లేదా వినగలిగిన వారి కొరకు.
ఆపరబుల్ – ఉదాహరణకు, టైప్ చేసి లేదా వాయీస్ ద్వారా కంప్యూటర్‌ను ఉపయోగించగలిగిన వారు.
అండర్స్టాండబుల్ – ఉదాహరణకు, స్వచ్ఛమైన, సులువైన భాషను పొందుతారు.
రాబస్ట్ – వేర్వేరు అసిస్టివ్ టెక్నాలజీలను ఉపయోగించగలరు.
WCAG తో బాటుగా, ATAG – ఆథరింగ్ టూల్స్ యాక్సెసబిలిటీ గైడ్‌లైన్లను కూడా W3C అందిస్తుంది,
కంటెంట్ మేనేజ్‌మెంట్ సిస్టంలు, కోడ్ ఎడిటర్లు మరియు ఇతర సాఫ్ట్‌వేర్ కొరకు కావలసిన ఆవశ్యకతలను ఇది వివరిస్తుంది.
ఇంకా UAAG – యూజర్ ఏజెంట్స యాక్సెసిబిలిటీ గైడ్‌లైన్స్‌ను కూడా అందిస్తుంది,
వెబ్‌ బ్రౌజర్లు మరియు మీడియా ప్లేయర్ల కొరకు కావలసిన ఆవశ్యకతలను ఇది వివరిస్తుంది.
జనాభాలో దాదాపుగా 15-20% వరకు లేదా ఒక బిలియన్‌కు పైగా వైకల్యం కలిగిన వారు ఉన్నారు.
వైకల్యాలు కలిగిన వ్యక్తుల హక్కుల మీద యుఎన్ కన్వెన్షన్
వెబ్‌తో సహా సమాచారానికి ప్రవేశ సౌలభ్యాన్ని ఒక మానవీయ హక్కుగా ఇది వివరిస్తుంది.
ఈ యుఎన్ కన్వెన్షన్‌ను ప్రపంచవ్యాప్తంగా ఎన్నో దేశాలు సమ్మతించాయి,
బైండింగ్ విధానలను కూడా పలు దేశాలు అవలంబించాయి.
ఏవైనా చట్టాలు మరియు నిబంధనలతో సంబంధం లేకుండా,
యాక్సెసబిలిటీ ప్రమాణాలను అమలుపరచడం అనేది వైకల్యంతో ఉన్న వారికి ఎంతో అవసరం,
అందరికీ ఉపయోగకరం కూడానూ.
వెబ్ యాక్సెసబిలిటీ మీద మరింత సమాచారం కొరకు w3.org/WAI ను సందర్శించండి